
        Nr. 11611 din 09.10.2023

REFERAT DE APROBARE

pentru proiectul de hotărâre privind aprobarea majorării  finanțării rambursabile interne cu un plus de  maxim 29.500.000 lei în vederea asigurării finanțării și/sau cofinantarii cheltuielilor aferente unor proiectelor de investitii de interes local


Prezentul referat de aprobare are la bază prevederile art.6 alin.(3) și ale art.30 alin.(1) și alin.(2) din Legea nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, precum și art.136 alin.(8) lit.a) din OUG nr. 57/2019 privind Codul administrativ, cu modificările și completările ulterioare, reprezentând instrumentul de prezentare și motivare a proiectului de hotărâre privind aprobarea majorării finanțării rambursabile interne cu un plus de maxim 29.500.000 lei în vederea asigurării finanțării și/sau cofinantarii cheltuielilor aferente unor proiectelor de investitii de interes local.

Obiectivul principal al UAT Municipiul Marghita este asigurarea dezvoltării locale, în conformitate cu prevederile și obligațiile legale și cu mandatul primit din partea cetățenilor. Astfel, se remarcă necesitatea realizării unor obiective de investitii care să asigure dezvoltarea durabilă a municipiului dar și prestarea unor servicii de înaltă calitate pentru toți membrii comunității locale. Realizarea acestor investitii reprezintă un obiectiv important al administrației publice locale și, în același timp, presupune existența unor importante resurse financiare.

Criza provocată de conflictul militar din regiunea Mării Negre a afectat piaţa construcţiilor din întreaga Uniune Europeană. Consecinţa imediată a fost o creştere semnificativă a preţurilor la materiale, determinând creşteri şi de peste 40% la unele materiale utilizate în proiectele de infrastructură. De asemenea, acest conflict militar a determinat o creştere semnificativă a preţului la echipamentele, utilajele şi dotările independente livrate în cadrul procedurilor de achiziții necesare implementării proiectelor cu finanţare din fonduri externe nerambursabile.

De asemenea, criza generată de virusul SARS-CoV-2 a determinat declararea stării de urgenţă la nivel naţional şi la nivel european, care la rândul ei a determinat o creştere a indicelui de cost total în construcţii cu aproximativ 18%, din care 60% a fost generată de creşterea costului la materiale în construcţii şi 40% de creşterea costului cu manopera. Această creştere de preţ a fost reflectată în indicele de cost total în construcţii stabilit de către Institutul Naţional de Statistică începând cu luna martie 2021.

Pe de altă parte, criza generată de contextul internaţional a condus la creşteri ale preţului la carburanţi dar şi creşteri semnificative ale preţului la gazele naturale şi la energia electrică, determinând la rândul ei influenţe majore asupra creşterii manoperei la proiectele de infrastructură, dar şi la cele de furnizare bunuri, creșteri care s-au reflectat în indicele de cost total în construcţii cu impact semnificativ asupra implementării tuturor categoriilor de proiecte cu finanţare din fonduri externe nerambursabile. Mai mult, această criză nu a putut fi prevăzută de către ofertanţi întrucât decizia de liberalizare a preţului la energie a fost luată la nivel european şi naţional. 

Toate situaţiile mai sus menţionate care au condus la declanşarea crizei pe piaţa construcţiilor au caracter imprevizibil şi sunt considerate cauze care nu depind de acţiunea părţilor contractuale dar care afectează în mod semnificativ implementarea proiectelor de investiții, consecinţa fiind întârzierea și chiar blocarea implementării proiectelor şi afectarea serioasă a indicatorilor pentru programe operaţionale/naţionale finanţate din fonduri nerambursabile.

UAT Municipiul Marghita a făcut eforturi substanțiale pentru a ține pasul cu aceste modificări considerabile la nivel național și internațional și de a găsi soluții și măsuri de urgenţă pentru realizarea unei reechilibrări contractuale în cadrul contractelor de achiziţie publică aferente proiectelor de investiţii finanţate din fonduri europene nerambursabile, afectate în mod serios de creşterile semnificative ale costurilor, luând în considerare și aplicând prevederile ORDONANȚEI DE URGENȚĂ nr. 64 din 9 mai 2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile. Însă, un aspect îngrijorător este faptul că ORDONANȚA DE URGENȚĂ nr. 64 din 9 mai 2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile este aplicabilă doar pentru obiectivele care au fost licitate până la momentul aprobării acesteia.


Având în vedere cele prezentate mai sus, în vederea asigurării fluxului de lichidități financiare pentru implementarea cu succes și într-un timp rezonabil a proiectelor de investiții, este necesar ca UAT Municipiul Marghita să asigure finanțarea/cofinanțarea prin majorarea finanțării rambursabile interne contractate în anul 2021. Astfel, ținând seama de faptul că în anul 2021 sumele alocate din bugetul local nu au acoperit în totalitate necesarul de finantare pentru obiectivele de investitii noi sau cele aflate în derulare și pentru cofinanțarea programelor din fonduri structurale pentru care există contracte de finanțare semnate, au trebuit identificate noi surse de finanțare. Ca urmare, s-a impus la acea vreme o utilizare cât mai mare a resurselor proprii pentru realizarea investițiilor, iar aceasta se putea realiza prin două căi: fie prin cresterea veniturilor proprii, fie prin contractarea unui unui împrumut în lei care să fie avantajos din punct de vedere economic, respectiv costurile creditului, dobânda și comisionul să fie cât mai mici. Întrucât finanțarea rambursabilă de 15.000.000 lei contractată de Municipiul Marghita la Raiffeisen Bank în anul 2021 s-a epuizat iar autoritatea de management nu a dat curs cererilor de rambursare depuse de Municipiul Marghita pentru lucrările de investiții efectuate și recepționate, s-a constatat faptul că sumele alocate din bugetul local nu acoperă în totalitate necesarul de finanțare pentru obiectivele de investiții în derulare și cofinanțarea programelor din fonduri structurale câstigate (există contracte de finanțare semnate), trebuind astfel identificate din nou alte surse de finanțare.

Având în vedere toate cele de mai sus, pentru implementarea cu succes a proiectelor de investiții de interes public aflate în derulare și pentru a nu afecta bugetul de cheltuieli al municipiului pe termen scurt și lung este necesară majorarea finanțării rambursabile interne contractate în anul 2021 în vederea asigurarii fluxului de lichidități financiare. Având în vedere valoarea investițiilor efectuate și recepționate până în prezent și a celor ce urmează a fi realizate și ținând cont de gradul de îndatorare al Municipiului Marghita, este posibilă majorarea finanțării rambursabile cu maxim 29.500.000 lei.


Avantajele unei majorări a finanțării rambursabile sunt:

· accelerarea dezvoltării locale;

· posibilitatea finalizării unor proiecte mari a căror finanțare directă ar implica eforturi deosebite care ar afecta semnificativ echilibrul bugetului local.


Ținând cont de capacitatea de plată a instituției, de Contractul de credit încheiat cu Raiffeisen Bank în anul 2021, de constrângerile contractuale existente pentru proiectele de investiții aflate în derulare, ajustarea fluxului de numerar în concordanță cu evoluția prețurilor pieței și obiectivele de investiții noi propuse spre realizare, instituția este interesată în aplicarea unor soluții de refinanțare a datoriei publice cu respectarea gradului de îndatorare sub limita legală de 30% în vederea finanțării obiectivelor de investiții de interes local, atât a celor aflate în implementare, cât și a celor noi.
Datoria publică locală reprezintă o obligație generală care trebuie rambursată, conform acordurilor încheiate, din veniturile proprii ale unității administrativ teritoriale împrumutate.

Având în vedere cele prezentate anterior, în conformitate cu prevederile art. 61 alin. (1) din Legea nr. 273/2006 privind finanțele publice locale, cu modificările și completările ulterioare potrivit cărora consiliul local poate aproba contractarea sau garantarea de împrumuturi interne ori externe pe termen scurt, mediu și lung pentru realizarea de investiții publice de interes local, precum și pentru refinanțarea datoriei publice locale, cu avizul comisiei de autorizare a împrumuturilor locale și ținând cont de structura actuală a datoriei publice a Municipiului Marghita, propun majorarea finanțării acordate de Raiffeisen Bank cu un plus de  maxim 29.500.000 lei în următoarele condiții:

- perioada de maturitate de maxim 8 ani;

- perioada de tragere: 11 luni de la semnarea contractului de credit, cu trageri și rambursări multiple, în funcție de necesar, dar nu mai târziu de 30.09.2024;

- perioada de rambursare de 7 ani de la data încheierii perioadei de tragere respectiv până la data de  31.10.2031;

- cu o dobandă ROBOR 3 luni+1,40%.

Mentionăm că, în condițiile majorării finanțării rambursabile interne, gradul de îndatorare al Municipiului Marghita se menține sub limita legală de 30% din venituri proprii, atingând un maxim estimat de 29% în anul 2024, incluzând și cofinanțările la proiecte cu fonduri europene nerambursabile.

Ca urmare, ținând cont de faptul că Municipiul Marghita derulează în prezent proiecte de interes public local pentru finanțarea cărora a aplicat în cadrul Programului Operațional Regional 2014-2020 respectiv a Programului Interreg V-A România-Ungaria, pentru care există contracte de finanțare semnate și având în vedere mecanismul de rambursare aplicat în cazul  programelor de finanțare menționate mai sus (aplicantul plătește și primește ulterior banii de la UE), consider oportună majorarea facilitatii acordate de Raiffeisen Bank în anul 2021 (de 15.000.000 lei) cu un plus de maxim 29.500.000 lei în vederea asigurării necesarului de finanțare în perioada de implementare și postimplementare a proiectelor de investiții de interes local mai jos enumerate indiferent de natura cheltuielilor eligibile/neeligibile sau sursa de finanțare:

	Nr.

crt.
	Denumire proiect
	Numar/cod Contract de finantare
	Valoare totala a proiectului conform contract de finantare/

valorare eligibila și neeligibilă

- lei-
	Credit solicitat

-lei-
	HCL de aprobare indicatori tehnico-economici

	1
	Reabilitarea, modernizarea si dotarea spatiilor Bibliotecii Municipale “Ioan Munteanu” pentru a crea un centru cultural-recreativ, modernizarea parcului central si realizarea culoarului pietonal de legatura in zona centrala pentru a integra zona cultural-sociala centrala a municipiului, 
	Contract nr. 5466 din 08.05.2020 

Cod SMIS 123125
	6.085.156,39


	1.500.000
	HCL nr.75/13.06.018

nr.143/15.07.2022

	2
	Centru Educational Multifunctional “Octavian Goga”,  


	Contract nr. 5985 din 27.08.2020

cod SMIS 125905
	36.473.351,75
	11.000.000
	HCL nr.100/10.08.2018

nr.93/28.04.2022

nr.189/20.09.2023

	3
	Centru Multifunctional Recreativ Marghita”, 
	Contract nr. 5935 din 26.08.2020 

cod SMIS 125904
	35.129.833,29
	12.000.000
	HCL nr.101/10.08.2018

nr.92/28.04.2022

	4
	Promovarea unei abordari integrate in ceea ce priveste imbunatatirea ratei de angajare si a mediului de afaceri la nivelul micro-regiunilor Marghita si Berettyoujfalu 
	Subsidy Contract nr. 82981 din 16.06.2020 

cod ROHU 359
	12.758.374,68


	5.000.000
	HCl nr. 17/30.01.2018 modificată prin  HCL nr. 14/30.01.2019

nr.240/16.12.2021

nr.124/23.06.2022

 

	TOTAL
	90.446.716,21
	29.500.000
	x


Astfel, constatând necesitatea de a asigura resursele financiare pentru realizarea investitiilor publice de interes local și având în vedere:

· prevederile Ordonanței de Urgență a Guvernului nr. 64/2007 privind datoria publică, cu modificările și completările ulterioare, coroborate cu cele ale capitolului IV din Legea nr. 273/2006 privind finanțele publice locale, cu modificările și completările ulterioare, precum și ale Hotărârii Guvernului nr. 9/2007 privind constituirea, componența și funcționarea Comisiei de autorizare a împrumuturilor locale, cu modificările și completările ulterioare;

· prevederile art. 43 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

· prevederile art. 9 pct. 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

· prevederile art. 1166  și următoarele din Legea nr.288/2009 privind Codul civil, referitoare la contracte sau convenții;

·  art.29 alin.(1) lit.f) din Legea nr. 98/2016 privind achizitiile publice, cu modificarile si completarile ulterioare;

· prevederile art.129 alin. (2)  lit.b și alin. (4) lit. b), ale art.139 alin.(1) și (3) lit.b, art.196 alin. (1) lit. a  din OUG nr. 57/2019 privind Codul administrativ, cu modificările și completările ulterioare;

A fost inițiat proiectul de hotărâre privind aprobarea 

majorării finanțării rambursabile interne cu un plus de maxim 29.500.000 lei în vederea asigurării finanțării și/sau cofinantarii cheltuielilor aferente unor proiectelor de investitii de interes local, respectiv:
· Aprobarea  majorării finanțarii rambursabile existente de 15.000.000 lei, cu o maturitate de 10 ani, cu o perioada de tragere si gratie de pana la 3 ani respectiv 7 ani de rambursare a soldului creditului existent cu un plus în suma de 29.500.000 lei;
· Aprobarea contractării majorării finanțării rambursabile susmenționate pentru realizarea investițiilor publice de interes local prevazute în prezentul referat; 

·  Aprobarea asigurării din bugetul local al Municipiului Marghita a plății intergrale a:

a) serviciului anual al datoriei publice locale;

b) oricăror impozite și taxe aferente realizării obiectivelor de investiții de interes local;

c) alte cheltuieli neeligibile ale finanțării rambursabile susmenționate;

· Aprobarea ca pe intreaga durată a serviciului datoriei publice locale, ordonatorul principal de credite sa publice pe pagina de internet al Municipiului Marghita, următoarele date, care se vor actualiza în prima decada a fiecarui trimestru pentru trimestrul expirat, sub sanctiunile prevazute de lege:

a) hotărarea Comisiei de autorizare a împrumuturilor locale, precum și orice modificări și/sau completări ale acesteia;

b) valoarea finanțării contractate/garantate în moneda  contractului;

c) gradul de îndatorare al Municipiului Marghita;

d) durata serviciului datoriei publice locale, cu precizarea perioadei de grațtie și a perioadei de rambursare a împrumutului;

e) dobănzile, comisioanele și orice alte costuri aferente fiecărei finanțări rambursabile;

f) plățile efectuate din fiecare finanțare rambursabilă;

-  Aprobarea împuternicirii (mandatarii) Primarului Municipiului Marghita sa negocieze, pentru si în numele Municipiului Marghita, termenii si conditiile finantarii interne rambursabile si sa semneze contractul de împrumut, si orice alte acte, documente, notificari sau cereri a caror semnare poate deveni necesara în legatura cu obtinerea autorizarii, încheierea si punerea în executare a contractului de împrumut.

PRIMAR,

Marcel – Emil SAS - ADĂSCĂLIȚII

